দেহতল ও দেহঘনত্বের উচ্চ অনুপাতের জন্য এদের বিপাক ক্রিয়া অত্যন্ত দ্রুত হয়। ফলে প্রতিদিন এদের দৈহিক ওজনের ১.৫–২.০ গুণ খাবার গ্রহণ করতে হয়। এরা ইঁদুরের মতো ফসল কাটে না। এরা বিভিন্ন অমেরুদণ্ডী প্রাণী, বিশেষত পোকা-মাকড়, লার্ভা, কেঁচো, এবং বিভিন্ন ধরনের উভচর, টিকটিকি, তীক্ষ্ণদন্তী প্রাণি ভক্ষণ করে। এরা দেহের প্রায় সমান আকারের প্রাণিও শিকার করতে পারে। নরম ও পাতলা বহিঃকঙ্কালবিশিষ্ট প্রাণি এরা বেশি পছন্দ করে। তাই এরা সাধারণত পিঁপড়া খায় না। সাধারণ অবস্থায় ঘাসফড়িং এরা প্রচুর শিকার করে। বড় শিকারকে এরা মাথার কাছে কামড়ে ধরে এবং তৎক্ষণাৎ ভক্ষণ করে। কিন্তু ছোট পোকামাকড়কে বাসায় নিয়ে যায়। শুঁড়ের মতো লম্বা নাক ও স্পর্শ দিয়ে এরা আশেপাশের পরিস্থিতি টের পায়। অন্যদিকে, ছোট চোখের দৃষ্টিশক্তি খুবই দুর্বল হওয়ায় এরা শিকারের সময় দর্শনের চাইতে ঘ্রাণ ও স্পর্শানুভূতির ওপর অধিক নির্ভরশীল। ফলে এরা রাতে সহজে শিকার করতে পারে।

শিকারী ও অন্যান্য হুমকি
শিকার ও খাদ্যাভ্যাস
বিস্তৃতি
স্বভাব